1 лютага 2018 г. Канферэнцыя Каталіцкіх Біскупаў у Беларусі ў поўным складзе сустрэнецца са Святым Айцом. Адбудзецца гэта ў рамках візіту “аd limina Apostolorum”. Пантыфік будзе размаўляць з іерархамі спантанна за зачыненымі дзвярыма, паколькі Францішак аддае перавагу гутарковай манеры выказвання падчас размоў у рамках “аd limina”. Запланавана, што сустрэча будзе доўжыцца каля двух гадзін – з 10.00 да 12.00. Візіт будзе працягвацца з 1 па 7 лютага 2018 г.